钦定古今图书集成/明伦汇编/氏族典/第154卷 > 《廖用贤尚友录》 > 温羡
## 钦定古今图书集成/明伦汇编/氏族典/第154卷 > 《廖用贤尚友录》 > 温羡

按《晋书温羡传》，“羡字长卿，太原祁人，汉护羌校尉序
之后也。少以朗悟见称。齐王攸辟为掾，迁尚书郎。惠帝即位，拜豫州刺史，入为散骑常侍，累迁尚书。及齐
王冏辅政，转吏部尚书。其后以从驾讨成都王颖有
勋，封大陵县公，出为冀州刺史，加后将军。惠帝之幸
长安，以羡为中书令，不就。及帝还洛阳，征为中书监”，
加散骑常侍未拜怀帝即位迁左光禄大夫开府，领
司徒。在位未几病卒，赠司徒，谥曰：“元。”